หนูสงสัยว่าหนูเป็นอะไร ผื่นขึ้นไม่เต็มแขนและขา แต่ขึ้นเต็มตัวแต่ไม่ขึ้นหน้า เวลาอาบน้ำรู้สึกแสบ เวลาอากาศร้อนๆ รู้สึกแสบๆคันๆตามจุดที่ผื่นขึ้น มาก
สวัสดีค่ะ ผื่นขึ้นตามตัว และแขนขา อาจเกิดจาก1.ผื่นแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ผื่นแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ผื่นลมพิษเฉียบพลันจากการแพ้อาหาร เกสรดอกไม้ ฝุ่น6. ตุ่มถูกแมลงกัด มักคันมาก เป็นตุ่มนูนแดงในกรณีนี้ยังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคด้วยจึงจะให้การวินิจฉัยที่แน่นอนได้ หากผื่นยังลุกลาม แดง คันมาก แสบร้อน มีไข้ร่วมด้วย ควรไปพบแพทย์ค่ะการดูแลตัวเองเบื้องต้น ไม่ไปแกะเกาบริเวณที่เป็น ทำความสะอาดผิวหนังด้วยน้ำเปสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการจากสาเหตุใด